ZIGA รายได้ขายเพิ่ม หนุนกำไรปี 64 โตกว่า 70% ทะลุ 200 ลบ.
ZIGA รายงานกำไรปี 64 โต 73.51% แตะ 204.23 ลบ. จากปีก่อนมีกำไร 117.71 ลบ. รับรายได้ขายโต จากการปรับราคาขายเพิ่มขึ้น รวมถึงการบริหารจัดการสัดส่วนสินค้าตามความต้องการของตลาด
ZIGA รายงานกำไรปี 64 โต 73.51% แตะ 204.23 ลบ. จากปีก่อนมีกำไร 117.71 ลบ. รับรายได้ขายโต จากการปรับราคาขายเพิ่มขึ้น
17 ก.พ. 2565

บริษัท ซิก้า อินโนเวชั่น จำกัด (มหาชน) หรือ ZIGA รายงานผลการดำเนินงานปี 2565 มีกำไรสุทธิ ดังนี้

โดยบริษัทมีรายได้จากการขายในปี 2564 และปี 2563 เท่ากับ 1,141.3 ล้านบาท และ 972.9 ล้านบาท ตามลำดับ เพิ่มขึ้นจำนวน 168.4 ล้านบาท หรือคิดเป็นอัตราการเพิ่มขึ้นของรายได้จากการขายร้อยละ 17.3 อัตรากำไรขั้นต้นของบริษัทฯในปี 2564 เมื่อเปรียบเทียบกับช่วงเวลาเดียวกันในปีก่อนเพิ่มขึ้นจากร้อยละ 20.6 เป็นร้อยละ 25.0 เนื่องจากบริษัทฯสามารถปรับราคาขายได้เพิ่มมากขึ้น และส่วนหนึ่งมาจากที่บริษัทฯสามารถบริหารจัดการกับสัดส่วนสินค้า (merchandising) สอดคล้องกับความต้องการของตลาด และเข้าถึงลูกค้าปลายทางได้มากขึ้น (end users)
พร้อมกันนี้ บริษัทฯมีรายได้อื่นในปี 2564 และปี 2563 เท่ากับ 68.8 ล้านบาท และ 16.5 ล้านบาท ตามลำดับ เมื่อเปรียบเทียบกับช่วงเวลาเดียวกันในปีก่อนเพิ่มขึ้นจำนวน 52.3 ล้านบาท
โดยส่วนใหญ่เพิ่มขึ้นจากรายได้ขอคืนหลักประกันอากรจำนวน 50.9 ล้านบาท จากกรมศุลกากร และในไตรมาส 4 ปี 2564 บริษัท ซิก้า เอฟซี จำกัด ซึ่งเป็นบริษัทย่อยของบริษัทฯ ได้เพิ่มการทำธุรกิจขุดคริปโตเคอร์เรนซี โดยทางบริษัทฯได้บันทึกรับรู้รายได้อื่นในงบการเงินแล้วเป็นจำนวน 0.67 ล้านบาท ต้นทุนในการจัดจำหน่ายและค่าใช้จ่ายในการบริหารรวมในปี 2564 และ ปี 2563 เท่ากับ 83.7 ล้านบาท และ 61.3 ล้านบาท ตามลำดับ เพิ่มขึ้นจำนวน 22.3 ล้านบาท เพิ่มขึ้นจากการตั้งค่าเผื่อหนี้สงสัยจะสูญ 7.1 ล้านบาท, ค่าเช่าอาคารสำนักงานเพิ่มขึ้น 4.2 ล้านบาท และเพิ่มขึ้นจากค่าใช้จ่ายเกี่ยวกับพนักงาน
สำหรับต้นทุนทางการเงินไม่มีการเปลี่ยนแปลงอย่างมีนัยสำคัญ บริษัทฯ มีกำไรสุทธิในปี 2564 และปี 2563 เป็นจำนวน 204.2 ล้านบาท และ 117.7 ล้านบาท ตามลำดับ โดยอัตรากำไรสุทธิของบริษัทฯคิดเป็นร้อยละ 16.9 และร้อยละ 11.8 ของรายได้รวมในปี 2564 และปี 2563 ตามลำดับ เมื่อเปรียบเทียบกับช่วงเวลาเดียวกันในปีก่อนบริษัทฯมีกำไรสุทธิเพิ่มขึ้น 86.5 ล้านบาท หรือคิดเป็นอัตราการเพิ่มขึ้นของกำไรสุทธิร้อยละ 73.5 โดยบริษัทฯมี EBITDA ในปี 2564 และปี 2563 เป็นจำนวน 292.4 ล้านบาท และ 186.6 ล้านบาท ตามลำดับ